Uskumatu, aga pool aastat on mööda lennanud. Ja suvi on täiega kohal :) Viimased nädal aega stabiilselt vähemalt +25 varjus, enamast +27…oehhh… No nagu ikka, millal see inime' enne rahul on olnud, aga minu jaoks on see kohati ikka liig mis liig. Minu lemmik suvi on temperatuuriga +21…+24 ning vahest võiks isegi hoovihma või äikest tulla. Aga  viimase 7 päeva jooksul on ainult ühel korral üldse pilvi näha olnud ja vihm ainult unistuseks jäigi. Ei viga, kaks kastekannu ja voolik abiks ;) See suur soe hakkas tegelikult ilusti võidupühast pihta, mil me heina tegime, nagu ka jaanipäeval (kui tihti on olnud neid aastaid, kui võidupühal-jaanipäeval tilgatu heinailm on? mhh? ahh?). Igatahes on seis selline, et hein on tehtud ja selle sööjad broneeritud ning kõigi eelduste kohaselt juuli lõpuks kohal. Ei ole lehmad, ausõna :D